Ján Frátrik

Ján Frátrik  (* 9. október 1916, Žilina – † 31. júl 2000, tamže) bol slovenský básnik katolíckej moderny a prekladateľ nemeckej a francúzskej poézie.

 Životopis 

Narodil sa v rodine remeselníka a vzdelanie získaval na gymnáziu v Žiline a na pedagogickej fakulte v Bratislave. Po maturite pôsobil na viacerých miestach ako učiteľ (Horný Hričov, Terchová, Nesluša, Žilina). Po nadobudnutí odbornej pedagogickej kvalifikácie učil na stredných odborných školách a na jazykovej škole v Žiline. Od roku 1976 bol na dôchodku a venoval sa literárnej činnosti.

 Tvorba 

Prvé básne publikoval koncom tridsiatych rokov v časopisoch Elán, Tvorba, Verbum, Slovenské pohľady a Kultúra. Knižne debutoval v roku 1941 zbierkou básní „Vám, rodní moji“, potom sa publikačne nadlho odmlčal. Ďalšie knihy mu vyšli až po štvrťstoročí, po prečkaní najťažších rokov komunizmu. Popri básnickej tvorbe sa venoval aj teórii literatúry a prekladom z nemčiny a francúzštiny, ktorých väčšina ostala v rukopise.

 Dielo 
 Básnické zbierky 

1941 – Vám moji rodní 
1968 – Pramienky, triptych
1969 – V domovine zvonov 
1969 – Kamenný vzdych , k 650. výročiu založenia mesta Žilina
1972 – Zem zvoní. Bratislava: Slovenský spisovateľ 1972. 108 s. (zodpovedný redaktor Milan Kraus). 
1976 – So zdvihnutou básňou. Martin: Osveta, 1976. 44 s. (zodpovedná redaktorka Iva Kadlečíková, korektor Peter Mišák)
1980 – Monológy na úvetrí 
1981 – Sneží na lásku 
1984 – Vzácna po dúhe 
1986 – Svedectvo slova 
1986 – Diaľky v nás 
1986 – Dobrý deň Žilina 
1996 – Večné dialógy (vybrané básne). Žilina: Knižné centrum, 1996. 128 s. ISBN 80-88723-35-2 (výber zo zbierok Kamenný vzdych, Zem zvoní, Vzácna po dúhe, Monológy na úvetrí, So zdvihnutou básňou, Sneží na lásku, Diaľky v nás, Pramienky a z rukopisov). 
1996 – Vyznanie 
1998 – Kríž a sedem slov. Bratislava: Vydavateľstvo Nové mesto, spol. s.r.o, 1998. 53 s. ISBN 80-85487-55-1 (editor Michal Chuda, redaktor Jozef Zavarský, doslov Teofil Klas)
1999 – Kým je ešte čas 

 Literárna teória, memoaristika, esejistika 

1972 – Moderné postupy pri rozbore verša
1976 – K rozboru literárneho diela. Bratislava: SPN, 1976. 112 s. (recenzovali Nora Krausová a Darina Krivá, zodpovedná redaktorka Ľuba Neumanová)
1994 – Slovenská katolícka moderna v premenách času. Žilina: Kníhkupectvo ZRNO, 1994. 143 s. ISBN 80-967178-9-8 (eseje, spomienky a portréty básnikov katolíckej moderny)

 Reportáže 

1984 – Krajšie mesto Žilina 

 Preklady 
1970 – Paul Valéry: Námorný cintorín, preklad výberu z poézie

Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Katolícka moderna
Kategória:Osobnosti zo Žiliny